**Lahden kansainvälinen julistetriennaali** (vuoteen 2011 **julistebiennaali**) on Lahdessa vuodesta 1975 järjestetty julistetaiteen katselmus ja kilpailu. Aiemmin kahden (biennaali), nykyisin kolmen vuoden välein (triennaali) järjestettävän tapahtuman näyttelypaikkana ja järjestäjänä on Lahden taidemuseon Julistemuseo yhdessä Mainosgraafikot ry:n ja Grafian kanssa.

Kilpailun sarjajako vakiintui pitkäksi aikaa kansainvälisen julistekilpailujen tavan mukaiseksi:

1. kulttuurijulisteet;
2. aatteelliset ja sosiaaliset julisteet;
3. kaupalliset julisteet;
4. erikoissarja vaihtuvalla teemalla, esim. 1977 työturvallisuus, 1979 energia, vuodesta 1995 ympäristö.

Nykyisin tapahtumassa on kaksi kilpailusarjaa. Ensimmäisessä sarjassa kilpailevat sosiaaliset ja aatteelliset, kaupalliset ja kulttuurijulisteet, toisessa ympäristöjulisteet.

Toiseen biennaaliin 1977 saapuneista 502 julisteesta yli puolet tuli Puolasta. Vuonna 2009 biennaaliin saapui 2 600 työtä, joista näyttelyyn valittiin 252 julistetta 35 eri maasta. Tapahtumassa kävi yleisöä noin 4 500, mikä oli 700 kävijää enemmän kuin edelliskerralla.

Suomen 1990-luvun alun lamassa vuoden 1995 biennaali korvattiin pienimuotoisemmilla näyttelyillä. Tuolloin mukaan kilpailuun tuli ympäristöaiheisten julisteiden sarja ympäristöministeriön kansliapäällikön Lauri Tarastin aloitteesta.

Kansainvälisesti merkittäväksi, joka toinen vuosi järjestetyksi alan tapahtumaksi noussut julistebiennaali muuttui vuonna 2014 joka kolmas vuosi järjestettäväksi triennaaliksi. Sellainen järjestettiin vuonna 2017, mutta vuoden 2020 triennaali on päätetty siirtää vuoteen 2021, jolloin valmistuu uusi *Taide- ja Julistemuseo LAD* Päijänteenkadulle Mallasjuoman vanhaan tehdaskiinteistöön.

Julistemuseo
------------

Vuonna 1975, samana vuonna kun biennaalitoiminta aloitettiin, Lahden taidemuseon yhteyteen perustettiin Julistemuseo, jonka tavoitteena on kerätä, taltioida, tutkia ja pitää esillä suomalaista ja ulkomaista graafista muotoilua ja julkaista sitä käsitteleviä tutkimuksia. Kokoelmaa kartutetaan pääosin lahjoituksin. Museon kokoelmissa oli vuonna 2016 noin 75 000 painotuotetta. Kokoelmiin kerättiin aiemmin myös etikettejä ja exlibriksiä, mutta niiden kokoelmaa ei enää kartuteta.

Lähteet
-------

1. 1 2  Lahden kansainvälinen julistetriennale Lahden museot. Viitattu 7.4.2019.
2. ↑  Lahden julistebiennale kattaa kaikki maanosat.  *Helsingin Sanomat*, 2.2.1979, s. 23. Näköislehden aukeama (tilaajille).
3. ↑  Lahden julistebiennale. Kulttuurijulisteiden sarja korkeatasoisin.  *Helsingin Sanomat*, .
4. ↑  Koljonen, Laura: Lahdessa on nyt julmetusti julisteita *Suomen Kuvalehti*.  21.6.2009. Viitattu 7.4.2019.
5. ↑  Lahden julistebiennaalin kävijämäärä kasvoi *Etelä-Suomen Sanomat*.  30.9.2009. Viitattu 7.4.2019.
6. ↑  Lahden julistebiennale korvataan näyttelyllä *Helsingin Sanomat*.  22.10.1994. Viitattu 7.4.2019.  (Tilaajille.)
7. ↑  Suihko, Hanna: Juliste, tapahtuman syntymätodistus *Lahden museoiden blogi "Maakunnan mainiot"*.  22.6.2017. Viitattu 7.4.2019.
8. ↑  Lahteen tulee uusi museo: LAD Lahden museot.  Arkistoitu 24.11.2020. Viitattu 7.4.2019.
9. ↑  Julistemuseo Lahden museot. Viitattu 7.4.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lahden seudun kulttuuritarjonta ja museot |
| --- |
|  |
| Musiikki | 
* Lahden kansainvälinen urkuviikko
* Sibeliustalo
* Sinfonia Lahti

 |
|  |
| Muotoilu ja taide | 
* Askon museo
* Kuvakokoelma (Lahti)
* Lahden kansainvälinen julistetriennaali
* Lahden visuaalisten taiteiden museo Malva
* Lanu-puisto
* Malski-keskus
* Radio- ja tv-museo Mastola

 |
|  |
| Sanataide | 
* Lahden kansainvälinen kirjailijakokous
* Lahden Kirjamessut
* Lahden Runomaraton

 |
|  |
| Muuta | 
* Lahden kaupunginteatteri
* Lahden historiallinen museo

 |

 |